pythainlp/thai-wiki-dataset-v4 huggingface dataset:
วีรัส ณ หนองคาย

วีรัส ณ หนองคาย หรือ ซันชิโร่ (三四郎) เป็นหัวหน้าผู้ฝึกสอนเซปักตะกร้อหญิงทีมชาติไทย และเป็นอดีตนักกีฬาเซปักตะกร้อทีมชาติไทยผู้มีรูปแบบการเล่นที่หลากหลาย ซึ่งทำหน้าที่ในตำแหน่งเสิร์ฟของทีมเดี่ยว รวมถึงเคยได้รับการยกย่องว่าเป็นนักตะกร้อที่เก่งที่สุดในโลก
นอกจากนี้ เขายังเป็นผู้ทำการฝึกสอนให้แก่นิตินัดดา แก้วคำไสย์ ซึ่งเป็นนักกีฬาเซปักตะกร้อหญิงทีมชาติไทย ผู้มีอาการหูหนวกเป็นใบ้แต่กำเนิด จนสามารถชนะการแข่งเซปักตะกร้อในซีเกมส์ 2007 และสร้างความประทับใจให้แก่ชาวไทยทั้งประเทศ
ประวัติ.
พ.ศ. 2552 วีรัส ณ หนองคาย ได้ทำหน้าที่เป็นผู้ฝึกสอนเซปักตะกร้อหญิงทีมชาติไทยในการแข่งเซปักตะกร้อชิงแชมป์โลก คิงส์คัพ ครั้งที่ 24, เอเชียนอินดอร์เกมส์ 2009 และซีเกมส์ 2009 ส่วนใน พ.ศ. 2553 วีรัสทำหน้าที่เป็นผู้ฝึกสอนเซปักตะกร้อหญิงทีมชาติไทยในการแข่งเซปักตะกร้อในเอเชียนเกมส์ 2010 ที่จัดขึ้น ณ เมืองกว่างโจว ประเทศจีน โดยในประเภททีมเดี่ยวหญิง รอบชิงชนะเลิศ ทีมของเขาเป็นฝ่ายชนะทีมชาติเวียดนามที่ 2-1 เซต และได้รับรางวัลเหรียญทอง และใน พ.ศ. 2554 เขาได้ทำหน้าที่เป็นหัวหน้าผู้ฝึกสอนเซปักตะกร้อหญิงในการแข่งเซปักตะกร้อในซีเกมส์ 2011 ที่จัดขึ้น ณ ปาเล็มบัง ประเทศอินโดนีเซีย
เดือนกันยายน พ.ศ. 2556 วีรัสทำหน้าที่เป็นหัวหน้าผู้ฝึกสอนเซปักตะกร้อหญิงทีมชาติไทยในการแข่งตะกร้อลีกชิงแชมป์โลก ครั้งที่ 2 "อีสแทฟซูเปอร์ซีรีส์ 2013-14" สนามแรก ที่จัดขึ้น ณ กรุงนิวเดลี ประเทศอินเดีย โดยในประเภททีมเดี่ยวหญิง รอบชิงชนะเลิศ ทีมของเขาเป็นฝ่ายชนะทีมชาติอินโดนีเซียที่ 3-1 เซต และคว้าแชมป์ตะกร้อลีกชิงแชมป์โลกสนามแรกได้สำเร็จ และทำหน้าที่หัวหน้าผู้ฝึกสอนในสนามที่สอง ที่จัดขึ้น ณ ศูนย์การค้าแฟชั่นไอส์แลนด์
และใน เดือนธันวาคม พ.ศ. 2556 เขาได้ทำหน้าที่เป็นผู้ฝึกสอนเซปักตะกร้อหญิงทีมชาติไทยในการแข่งเซปักตะกร้อในซีเกมส์ 2013 ที่เนปยีดอ ประเทศพม่า โดยเขาได้ประกาศว่าทีมหญิงของเขาจะสามารถคว้าเหรียญทองได้ทั้งในประเภททีมชุด, ทีมเดี่ยว และทีมคู่ และยังได้ประกาศว่าหากพลาดเหรียญทองใดเหรียญหนึ่งในซีเกมส์ครั้งนี้ ก็พร้อมลาออกจากการเป็นผู้ฝึกสอนทีมชาติทันที จากการแข่งขันครั้งดังกล่าว ทีมของเขาได้เหรียญทอง ทั้งในประเภททีมชุด, ทีมเดี่ยว และทีมคู่
พ.ศ. 2557 วีรัส ยังได้ทำหน้าที่เป็นผู้ฝึกสอนเซปักตะกร้อหญิงทีมชาติไทยในการแข่งขันชิงแชมป์โลก ที่ประเทศมาเลเซีย รวมถึงเซปักตะกร้อในเอเชียนเกมส์ 2014 ที่จัดขึ้น ณ ประเทศเกาหลีใต้
ชีวิตส่วนตัว.
วีรัส ณ หนองคาย มีลูกชายชื่อวีระวุฒิ ณ หนองคาย ซึ่งเป็นนักกีฬาเซปักตะกร้อทีมชาติไทยเช่นกัน
รักดังฟังชัด

รักดังฟังชัด (อังกฤษ: Her) เป็นภาพยนตร์แนวไซไฟ,โรแมนติก และ คอมเมดี้ ที่เข้าฉายในปี ค.ศ. 2013 เขียนเนื้อเรื่อง,กำกับและร่วมผลิตโดย สไปค์ จอนซ์ นำแสดงโดย วาคีน ฟินิกซ์,เอมี่ อดัมส์,รูนีย์ มารา,โอลิเวีย ไวลด์ และ สกาเล็ต โยแฮนสัน พากย์เสียงของ ซาแมนธา ภาพยนตร์นี้มีเนื้อหาเกี่ยวข้องกับอนาคต และเครื่องมือระบบปฏิบัติการต่างๆที่ล้ำสมัย<ref name="/Film"></ref>
เนื้อเรื่องย่อ.
เรื่องราวในอนาคตอันใกล้ที่เกิดขึ้นในมหานครลอส แองเจิลลิส เล่าเรื่องราวของธีโอดอร์(วาคีน ฟินิกซ์) ชายหนุ่มผู้เขียนจดหมายเป็นอาชีพ ซึ่งทำให้เขาเป็นคนที่มีนิสัยอ่อนไหวและเต็มไปด้วยความซับซ้อน หลังจากหย่าร้างกับภรรยาและต้องทุกข์ทนกับอาการใจสลาย ธีโอดอร์ก็ได้พบกับระบบปฏิบัติการอัจฉริยะ ซึ่งถือเป็นจุดเริ่มต้นของความสัมพันธ์ระหว่างเขาและซาแมนธา (สกาเล็ต โยแฮนสัน) ด้วยความสดใสในน้ำเสียงและอารมณ์ขันของเธอ มิตรภาพที่เติบโตเป็นความรักรูปแบบใหม่ก็ได้ถือกำเนิดขึ้น 
รางวัล.
ภาพยนตร์ได้รับการเสนอชื่อเข้าชิงรางวัลออสการ์ ครั้งที่ 86 ทั้งหมด 5 สาขา ได้แก่
และได้มา 1 สาขา คือ บทภาพยนตร์ดั้งเดิมยอดเยี่ยม โดยสาขา ภาพยนตร์ยอดเยี่ยม เรื่องที่ได้ไปคือ ปลดแอก คนย่ำคน สาขา ดนตรีประกอบภาพยนตร์ยอดเยี่ยม เรื่องที่ได้ไปคือ กราวิตี้ มฤตยูแรงโน้มถ่วง สาขา เพลงนำภาพยนตร์ยอดเยี่ยม เรื่องที่ได้ไปคือ ผจญภัยแดนคำสาปราชินีหิมะ (เลท อิท โก) และสาขา ออกแบบงานสร้างยอดเยี่ยม เรื่องที่ได้ไปคือ เดอะ เกรท แกตสบี้ รักเธอสุดที่รัก
References.
<templatestyles src="Reflist/styles.css" />
External links.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ปริภูมิ-เวลา

ในวิชาฟิสิกส์ ปริภูมิ-เวลา  เป็นแบบจำลองทางคณิตศาสตร์ใด ๆ ที่รวมปริภูมิและเวลาเข้าด้วยกันเป็นความต่อเนื่องประสานเดียว ปริภูมิ-เวลาของเอกภพนั้นเดิมตีความจากมุมมองปริภูมิแบบยุคลิด (Euclidean space) ซึ่งถือว่าปริภูมิประกอบด้วยสามมิติ และเวลาประกอบด้วยหนึ่งมิติ คือ "มิติที่สี่" โดยการรวมปริภูมิและเวลาเข้าไปในแมนิโฟลด์ (manifold) เดียวที่เรียกกันว่า ปริภูมิ-เวลาแบบมินคอฟสกี (Minkowski space) นักฟิสิกส์ได้ทำให้ทฤษฎีทางฟิสิกส์จำนวนมากดูมีความเรียบง่ายขึ้นอย่างมีนัยสำคัญ ตลอดจนอธิบายการทำงานของเอกภพทั้งระดับใหญ่กว่าดาราจักรและเล็กกว่าอะตอมได้อย่างเป็นรูปแบบเดียวกันมากยิ่งขึ้น
คำอธิบาย.
ในกลศาสตร์ดั้งเดิมที่ไม่เป็นเชิงสัมพัทธ์, การใช้ปริภูมิแบบยุคลิดแทนปริภูมิเวลามีความเหมาะสม, เนื่องจากเวลานั้นถือว่าเป็นสากลและคงที่, ดำรงอยู่อย่างเป็นอิสระในฐานะแห่งสถานะของการเคลื่อนที่ของผู้สังเกตการณ์ (observer) ในบริบทเชิงสัมพัทธภาพ, เวลาไม่สามารถแยกออกจากสามมิติของปริภูมิได้เพราะอัตราของการสังเกตที่ซึ่งเวลาได้ผ่านไปสำหรับวัตถุนั้นขึ้นอยู่กับความเร็วของวัตถุเทียบกับผู้สังเกตการณ์และยังขึ้นอยู่กับความแรงของสนามความโน้มถ่วง (gravitational field) อีกด้วย ซึ่งสามารถที่จะชะลอการล่วงไปของเวลาสำหรับวัตถุที่มองเห็นได้โดยผู้สังเกตการณ์ที่อยู่ภายนอกของสนาม
ในจักรวาลวิทยา, แนวคิดของปริภูมิเวลาจะเป็นการรวมเอาทั้งปริภูมิและเวลาเข้าด้วยกันให้กลายเป็นเอกภพ (universe) ที่เป็นนามธรรมเพียงหนึ่งเดียว ในทางคณิตศาสตร์นั้น มันก็คือแมนิโฟลด์ที่ประกอบไปด้วย "เหตุการณ์" ซึ่งจะถูกอธิบายได้ตามประเภทของระบบพิกัดบางอย่าง โดยปกติแล้ว มิติเชิงพื้นที่ทั้ง 3 มิติ (ความยาว, ความกว้าง, ความสูง) และอีกมิติหนึ่งชั่วขณะ (เวลา) เป็นสิ่งจำเป็นต้องมี
ประวัติ.
ในช่วงกลางคริสตศตวรรษที่ 19 การทดลองต่าง ๆ เช่น การสังเกตจุดอาราโก (Arago spot) และการวัดความแตกต่างของอัตราเร็วแสงในอากาศเทียบกับน้ำ (Differential measurements of the speed of light in air versus water) ถือเป็นการพิสูจน์ลักษณะคลื่นของแสง ซึ่งตรงข้ามกับทฤษฎีอนุภาคหรือทฤษฎีคอพัสคิวลาร์ของแสง (Corpuscular theory) การแพร่กระจายของคลื่นนั้นถือว่าต้องมีตัวกลางที่เคลื่อนไหวได้ ในกรณีของคลื่นแสงนั้น ถือว่าเป็นอีเธอร์นำแสง (Luminiferous aether) ซึ่งเป็นตัวกลางเชิงสมมติฐาน
หมายเหตุ.
<templatestyles src="Reflist/styles.css" />
รายละเอียดเพิ่มเติม.
<templatestyles src="Reflist/styles.css" />
อิตส์เดอะฟอลลิงอินเลิฟ

อิตส์เดอะฟอลลิงอินเลิฟ  เป็นเพลงที่บันทึกเสียงโดยนักร้องชาวอเมริกัน ไมเคิล แจ็กสัน พร้อมกับแพตตี ออสติน เป็นเพลงที่ 9 ในสตูดิโอส์อัลบั้มที่ 5 "ออฟเดอะวอลล์" ในปี ค.ศ. 1979 แต่งโดย Carole Bayer Sager และเดวิด ฟอสเตอร์ พร้อมกับโปรดิวเซอร์ ควินซี โจนส์
สเตรนเกอร์อินมอสโก

สเตรนเกอร์อินมอสโก (เป็นซิงเกิลที่ 5 และสุดท้ายในสตูดิโอส์อัลบั้มของไมเคิล แจ็กสัน "" เพลงนี้วางจำหน่ายทั่วโลกในเดือนพฤศจิกายน ค.ศ. 1996 แต่ไม่ได้รับการวางจำหน่ายในประเทศสหรัฐอเมริกาจนถึงสิงหาคม ค.ศ. 1997 เพลงนี้แต่งขึ้นในเดือนกันยายน ค.ศ. 1993 ขณะที่เขาทั่วคอนเสิร์ต Dangerous World Tour ในมอสโก
อโดนิรัม จัดสัน

อโดนิรัม จัดสัน  และแนนซี จัดสัน เป็นมิชชันนารีโปรเตสแตนต์ชาวอเมริกันกลุ่มแรมที่ไปรับใช้ต่างแดงถึงแม้จะพบอุปสรรคแต่พวกเขาไม่เคยยกเลิกงานที่ยิ่งใหญ่ของพระเจ้า
ประวัติ.
อโดนิรัมจัดสันเกิดที่รัฐแมสซาซูเซตส์ในปี 1788 เขาเป็นบุตรชายของศิษยาภิบาลคณะคองกริเกชันนัล ได้เข้าศึกษาในอีกสามปีต่อมาเมื่อจบการศึกษา จัดสันกลับไปยังบ้านเกิด และได้เปิดสถาบันการศึกษาและผลิดตำราสองเล่ม แต่เขาก็ไม่มีความสุข ได้เดินทางไปท่องโลกมุ่งสู่เมืองนิวยอร์กเพื่อเป็นนักเขียน
แต่เขาก็ไปได้ไม่นานก็กลับมายังบ้าน เดือน กันยายน ปี1808 เขารู้สึกตื่นเต้นกับเมืองพลิมัธและได้ถวายตัวเรียนพระคริสตธรรมในนิวอิงแลนด์ ไม่นานจัดสันได้แต่งงานกับคุณแอนน์ แฮสเซสทีน และเขาทั้งสองได้เริ่มทำงานในการร่วมงานกับแบปทิสต์ถึงงานมิชชันในประเทศอินเดีย
พันธกิจที่พม่า.
เมื่อการเดินทางไปถึงอินเดียกลับพบกับอุปสรรคหลายอย่างทั้งสองจึงได้มุ่งไปสู่ประเทศพม่า และได้อาศัยอยู่ในบ้านหลังใหญ่ขององค์การแบปทิสต์ ในย่างกุ้งตามลำพัง อุปสรรค์ที่ทั้งสองต้องพบเจอคือภาษาเขียนและเครืองหมายวรรค การแบ่บช่องไฟระหว่างคำ พม่าไม่มีทัศนะเกี่ยวกับเรื่องของพระคริสต์ แต่ไม่นานมากทั้งสองได้ย้ายที่อยู่ไปอยู่กับคุณฮาวพร้อมลูก ๆ แต่เป็นสิ่งที่ดีเมื่อไปอาศัยอยู่ที่นั้นไม่นาน อโดนิแรมก็ได้พิมพ์พระคัมภีร์ที่ได้แปลทีละเล็กที่ละน้อย ในเวลาเพียงสองปี ไม่นานทั้งไรทั้งสองก็ได้ย้ายที่เพื่อความสะดวกในการพบปะกับชาวพม่าในที่ใจกลางเมือง แต่ทั้งสองก็ขาดเงินทุน การขาดเงินทุนไม่ได้ทำให้ทั้งสองหยุดในการรับใช้พระเจ้า ไม่นานเดือนพฤษภาคม ค.ศ. 1819 หม่องเนาก็รับเชื่อพระคริสต์และสิ่งที่อโดนิแรมได้ทำก็เริ่มโตขึ้นช้า ๆ ถึงกระนั้นการเข้าไปอยู่ตรงนั้นถึงจากมีอุปสรรค์ ก็ตาม
ปลายชีวิตของอโดนิแรมกับครอบครัว.
การข่มขู่จากเจ้าหน้าที่รัฐบาลและคุณแนนซี (เป็นชื่อเล่นของคุณแอนน์) ป่วยเป็นไข้และต้องเจอกับอุปสรรคต่าง ๆ แต่ก็ไม่ได้ทำให้อโดนิแรมเลิกแปลพระคัมภีร์ แต่กลับแปลพระคัมภีร์พันธสัญญาใหม่จนจบเล่มภายในเวลาไม่ถึงปี แต่อย่างไรก็ตามไม่นานก็เกิดสงคราม อโดนิแรมกับมิชชันนารีไพรซ์ถูกจับข้อหาเป็นสายลับ ถูกคุมขังคุกแดนประหาร ต้องเจอกับความยากลำบากในคุกหายปี จนเดือนพฤศจิกายน 1815 ก็ได้รับการปล่อยตัวเพื่อเป็นล่ามในการเจรจาสงบศึกกับอังกฤษ แต่ก็น่าเสียใจที่ภรรยาและลูกก็ต้องจากอโดนิแรมไป แต่อโดนิแรมก็ได้ใช้โอกาศในการแปลพระคัมภีร์ภาษาพม่าและพิมพ์ในปี 1840 และแต่งงานใหม่กับซาราห์และทั้งสองก็มีลูก 8 คนและซาราห์เสียชีวิต เมื่ออโดนิแรม ได้กลับถึงบ้านเกิด อโดนิแรมก็ได้ไปเทศน์ที่ต่าง ๆ ก็ได้รู้จักกับเอมิลี ชับบ็อก นักเขียนนิยายและทั้งสองก็ได้แต่งงานกันและได้ไปรับใช้ด้วยกันที่ประเทศพม่า 3 ปี ในฤดูใบไม้ผลิของปี 1850 ขณะที่ เอมิลีมิลี ใกล้จะให้กำเนิดลูก อโดนิแรมป่วยหนักได้ลงเรื่อออกเดินทางหวังว่าเขาจะได้รับการรักษาให้หาย ต่อมาไม่ถึงสัปดาห์ อโดนิแรมก็เสียชีวิตและถูกฝังในทะเลและภรรยาของเขาได้พาลูก ๆ ไปอยู่ในสหรัฐแต่ไม่นานเธอก็เสียชีวิตลงเมื่ออายุ 33 ปี
อิ้นถี

ซฺหวินจวิ้นหวัง พระนามเดิม อิ้นที (胤禵) (10 กุมภาพันธ์ ค.ศ. 1688 – 16 กุมภาพันธ์ ค.ศ. 1755) เป็นพระราชโอรสพระองค์ที่ 14 ของจักรพรรดิคังซีที่ประสูติจากจักรพรรดินีเซี่ยวกงเหริน อีกทั้งเป็นพระอนุชาร่วมพระราชมารดากับจักรพรรดิยงเจิ้ง เมื่อจักรพรรดิยงเจิ้งขึ้นครองราชย์ได้ทรงให้พระเชษฐาและพระอนุชาเปลี่ยนพระนาม เจ้าชายอิ้นถีจึงเปลี่ยนพระนามเป็น ยฺหวิ่นที (允禵)
พระราชประวัติ.
อิ้นถีเมื่อแรกประสูติมีพระนามว่าอิ้นเจิ้ง (胤祯) เนื่องจากออกเสียงใกล้เคียงกับพระเชษฐาอิ้นเจิน จึงได้เปลี่ยนพระนามเป็นอิ้นที (胤禵) และเมื่อจักรพรรดิยงเจิ้งได้ครองราชย์ก็ทรงต้องเปลี่ยนพระนามเป็นยฺหวิ่นที (允禵) ถึงแม้พระองค์จะมีพระราชมารดาเดียวกับจักรพรรดิยงเจิ้ง แต่ทั้งสองพระองค์ก็ไม่ค่อยถูกกันนัก อีกทั้งอิ้นถียังอยู่ฝ่ายเดียวกับเจ้าชาย อิ้นซื่อ ซึ่งเป็นฝ่ายตรงข้ามกับจักรพรรดิยงเจิ้ง ทำให้พี่น้องคู่นี้มีเรื่องให้บาดหมางกันอยู่เสมอ
ในปี ค.ศ. 1718 หลังความพ่ายแพ้ของจักรวรรดิชิงในสงครามที่ทิเบต อิ้นทีได้รับแต่งตั้งจากจักรพรรดิคังซีเป็นแม่ทัพนำกำลังทหาร 300,000 คน เข้าสู่ทิเบต ทรงประสบความสำเร็จในการทำสงครามเป็นอย่างมาก จึงเกิดกระแสที่ว่าจักรพรรดิคังซีจะทรงแต่งตั้งอิ้นถีเป็นรัชทายาท แต่ในปี ค.ศ. 1722 จักรพรรดิคังซีสวรรคต ได้ทรงเขียนพระราชพินัยกรรมแต่งตั้งเจ้าชายสี่อิ้นเจินเป็นรัชทายาท เมื่ออิ้นทีได้ทราบข่าวการสวรรคตของพระราชบิดา ก็ได้รีบเดินทางกลับปักกิ่ง อิ้นทีเมื่อถึงปักกิ่งได้แสดงอาการขัดขืนต่อจักรพรรดิยงเจิ้งและองค์จักรพรรดิเองก็ทรงไม่วางใจต่ออิ้นที จึงมีรับสั่งให้กักตัวอิ้นถีไว้แต่ในวัง พร้อมทั้งปลดจากตำแหน่งแม่ทัพและตำแหน่งอ๋องด้วย จนจักรพรรดิยงเจิ้งสวรรคตในปี ค.ศ. 1735 จักรพรรดิเฉียนหลงได้มีรับสั่งปล่อยตัวอิ้นทีพร้อมคืนตำแหน่งอ๋อง อิ้นทีก็ทรงอยู่ในตำแหน่งซฺหวินจวิ้นหวังจนสิ้นพระชนม์ในปี ค.ศ. 1756
กีฬาสกีลงเขาในโอลิมปิกฤดูหนาว 2014

<table class="infobox" cellpadding="3" style="width:24em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">สกีลงเขา<br>ในGames of the Olympiad</td></tr>
<tr><td colspan="2" style="text-align:center; border-bottom:1px solid #aaa;"> 
 </td></tr><tr><th>สนาม</th><td> โรซา คลาวเตอร์ อัลไพน์ รีสอร์ต, โซชี
</td></tr><tr><th>วันที่</th><td>9 – 22 กุมภาพันธ์ 2014</td></tr><tr><td align="left" style="border-top:1px solid #aaa; padding:0.2em;">« 2010</td><td align="right" style="border-top:1px solid #aaa; padding:0.2em;">2018
»</td></tr></table>
กีฬาสกีลงเขาในโอลิมปิกฤดูหนาว 2014 เป็นกีฬาประเภทหนึ่งที่แข่งขันในโอลิมปิกฤดูหนาว 2014 ระหว่างวันที่ 9 - 22 กุมภาพันธ์ พ.ศ. 2557 ที่สนามโรซา คลาวเตอร์ อัลไพน์ รีสอร์ต ในเมืองโซชี, ประเทศรัสเซีย ซึ่งมีประเภทการแข่งขันทั้งหมด 11 ประเภท 11 เหรียญทอง
<noinclude>
ประเทศที่เข้าร่วมการแข่งขัน.
มีนักกีฬา 327 คน จาก 74 ประเทศ เข้าร่วมแข่งขัน โดยประเทศไทยส่ง คเณศ สุภจิรกุล และ วาเนสซ่า เมย์ นักไวโอลินระดับโลกเข้าแข่งขัน
<templatestyles src="Col-begin/styles.css"/>
การบังคับบุคคลให้สูญหาย

การบังคับบุคคลให้สูญหาย หรือภาษาปากเรียก การอุ้มหาย  เป็นคำในกฎหมายสิทธิมนุษยชนระหว่างประเทศ หมายถึง กรณีที่บุคคลถูกเจ้าหน้าที่ของรัฐ องค์การการเมือง หรือผู้อื่นซึ่งได้รับอนุญาต การสนับสนุน หรือการรับรู้จากรัฐหรือองค์การการเมือง ลักพาตัวไป และรัฐ องค์การการเมือง หรือผู้อื่นดังกล่าว บอกปัดไม่รับรู้ชะตากรรมหรือถิ่นที่อยู่ของบุคคลที่หายตัวไป โดยจงใจจะให้บุคคลนั้นอยู่ภายนอกความคุ้มครองของกฎหมาย
ตามธรรมนูญกรุงโรมว่าด้วยศาลอาญาระหว่างประเทศ (Rome Statute of the International Criminal Court) ซึ่งใช้บังคับตั้งแต่วันที่ 1 กรกฎาคม ค.ศ. 2002 เมื่อการบังคับบุคคลให้สูญหายนั้นกระทำเป็นส่วนหนึ่งของการโจมตีพลเรือนเป็นวงกว้างหรือเป็นระบบ ก็จะถือเป็นอาชญากรรมต่อมนุษยชาติและไม่อยู่ในอายุความ นอกจากนี้ เมื่อวันที่ 20 ธันวาคม ค.ศ. 2006 สมัชชาใหญ่แห่งสหประชาชาติยังได้ตกลงรับอนุสัญญาระหว่างประเทศว่าด้วยการคุ้มครองบุคคลทุกคนจากการถูกบังคับให้สูญหาย (International Convention for the Protection of All Persons from Enforced Disappearance)
โดยปกติแล้วเป็นที่เข้าใจได้ว่า บุคคลที่ถูกบังคับให้สูญหายจะถูกฆ่าทิ้ง เพราะบ่อยครั้งที่ผู้เสียหายในกรณีเช่นนั้นถูกลักพา หน่วงเหนี่ยวไว้โดยมิชอบด้วยกฎหมาย ทรมานระหว่างการรีดเอาข้อมูล ฆ่าปิดปาก แล้วเอาศพไปซ่อน และการฆ่าดังกล่าวย่อมกระทำโดยซ่อนเร้น ส่วนศพก็มักถูกกำจัดเพื่อมิให้ถูกพบ พยานหลักฐานสำหรับพิสูจน์เกี่ยวกับความตายจึงมักได้มายากเย็น ผู้กระทำจึงสามารถบอกปัดได้ และผู้เสียหายจึงสาบสูญไปในที่สุด กรณีเช่นนี้ ภาษาปากเรียก การอุ้มฆ่า
รัฐบาลไทยได้สัญญาต่อคณะมนตรีสิทธิมนุษยชนแห่งสหประชาชาติเมื่อ พ.ศ. 2555 ว่า จะออกกฎหมายที่เกี่ยวข้องกับการคุ้มครองบุคคลจากการถูกบังคับให้สูญหาย แต่ยังไม่มีการออกกฎหมายดังกล่าวแต่อย่างใด
กีฬาสกีลงเขาในโอลิมปิกฤดูหนาว 2014 – ประเภทดาวน์ฮิลล์ ชาย

<table class="infobox" cellpadding="3" style="width:24em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">สกีลงเขาประเภทดาวน์ฮิลล์ - ชาย<br>ในGames of the Olympiad</td></tr>
<tr><td colspan="2" style="text-align:center; border-bottom:1px solid #aaa;"> 
 นักกีฬาถ่ายรูปหลังรับรางวัล</td></tr><tr><th>สนาม</th><td> โรซา คลาวเตอร์ อัลไพน์ รีสอร์ท<br>คาสนายา โพลานา, โซชี, รัสเซีย
</td></tr><tr><th>Date</th><td>9 กุมภาพันธ์ 2014</td></tr><tr><th>Competitors</th><td>49 คน from 24 nations</td></tr><tr><th>Winning time</th><td>2:06.23</td></tr><tr><th colspan="2" style="border-top:1px solid #aaa;">Medalists</th></tr>
<tr><td colspan="2"><table style="background-color:#f9f9f9;"><tr valign="top"><td> </td><td class="nowraplinks"> เมเธียธ เมเยอร์
</td><td> </td></tr><tr valign="top"><td> </td><td class="nowraplinks"> คริสตอฟ อินเนอร์โฮเฟอร์
</td><td> </td></tr><tr valign="top"><td> </td><td class="nowraplinks"> เค็ตจิลล์ จันส์สุซส์
</td><td> </td></tr></table></td></tr></table>
<noinclude>
กีฬาสกีลงเขาในโอลิมปิกฤดูหนาว 2014 - ประเภทดาวน์ฮิลล์ ชาย เป็นการแข่งขันสกี ประเภทดาวน์ฮิลล์ ในการแข่งขันโอลิมปิกฤดูหนาว 2014 จัดการแข่งขึ้นเมื่อวันที่ 9 กุมภาพันธ์ 2014 ที่ โรซา คลาวเตอร์ อัลไพน์ รีสอร์ท, โซชี, รัสเซีย
นางงามจักรวาล 2014

นางงามจักรวาล 2014  เป็นการจัดประกวดนางงามจักรวาลครั้งที่ 63 จัดขึ้นในวันที่ 25 มกราคม พ.ศ. 2558 ณ เอฟไอยู อารีนา ภายในมหาวิทยาลัยนานาชาติฟลอริดา รัฐฟลอริดา สหรัฐ โดย กาบริเอลา อิสเลร์ นางงามจักรวาล 2013 จากประเทศเวเนซุเอลา มอบมงกุฎให้แก่ เปาลินา เบกา จากประเทศโคลอมเบีย ครองตำแหน่งนางงามจักรวาล 2014 โดยเป็นการชนะเลิศครั้งที่สองของประเทศโคลอมเบีย
ผลการประกวด.
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มีตัวแทนจาก 88 ชาติ เข้าร่วมประกวดนางงามจักรวาลในครั้งนี้
พระเจ้าราชวรวงศ์เธอ พระองค์เจ้าสุดาสวรรค์

พระเจ้าราชวรวงศ์เธอ พระองค์เจ้าสุดาสวรรค์ (เดิม หม่อมเจ้าสุดาสวรรค์; 5 สิงหาคม พ.ศ. 2383 – 4 ตุลาคม พ.ศ. 2455) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดามาลัย
พระประวัติ.
พระเจ้าราชวรวงศ์เธอ พระองค์เจ้าสุดาสวรรค์ ประสูติเมื่อวันพุธ เดือน 9 ขึ้น 7 ค่ำ ปีชวด โทศก จ.ศ. 1202 ตรงกับวันที่ 5 สิงหาคม พ.ศ. 2353 ทรงเป็นพระขนิษฐาร่วมพระมารดาเดียวกันกับ พระเจ้าราชวรวงศ์เธอ พระองค์เจ้าดวงประภา สิ้นพระชนม์ในรัชกาลที่ 6 เมื่อปีชวด จัตวาศก จ.ศ. 1274 วันที่ 4 ตุลาคม พ.ศ. 2455 พระชันษา 73 ปี พระราชทานเพลิงพระศพ ณ พระเมรุ ท้องสนามหลวง เมื่อวันที่ 19 มีนาคม พ.ศ. 2455
ผู้สำเร็จราชการวังหน้า.
เมื่อปีพ.ศ. 2429 เมื่อกรมพระราชวังบวรวิไชยชาญทิวงคตแล้วพระบาทสมเด็จพระจุลจอมเกล้าเจ้าอยู่หัวทรงสถาปนาสยามมกุฎราชกุมารอย่างสมเด็จหน่อพระพุทธเจ้าตามราชประเพณีเดิม จึงประกาศพระราชกฤษฎีกาเลิกตำแหน่งพระมหาอุปราชฝ่ายหน้าแต่นั้นมา พระบาทสมเด็จพระจุลจอมเกล้าเจ้าอยู่หัวทรงพระราชดำริจะไม่ให้พระราชวังบวรสถานมงคลเป็นที่ร้าง จึงโปรดฯ ให้คงจัดรักษาเป็นพระราชวัง ให้มีเจ้าพนักงานรักษาหน้าที่อยู่อย่างเดิม ทรงมอบหมายการปกครองให้พระเจ้าราชวรวงศ์เธอ พระองค์เจ้าดวงประภา พระราชธิดาพระองค์ใหญ่ของพระบาทสมเด็จพระปิ่นเกล้าเจ้าอยู่หัวหัว ทรงสำเร็จราชการฝ่ายในทั่วไป และโปรดฯ ให้เสด็จขึ้นมาประทับอยู่ที่พระที่นั่งสาโรชรัตนประพาส
เมื่อพระองค์เจ้าดวงประภาสิ้นพระชนม์ โปรดฯ ให้พระเจ้าราชวรวงศ์เธอ พระองค์เจ้าสุดาสวรรค์ พระเจ้าลูกเธอในพระบาทสมเด็จพระปิ่นเกล้าเจ้าอยู่หัวรองลงมา ทรงสำเร็จราชการฝ่ายในวังหน้าต่อมา เหมือนอย่างพระองค์เจ้าดวงประภา และโปรดฯ ให้พระองค์เจ้าวงจันทร์ พระเจ้าน้องนางร่วมพระชนนีกับกรมพระราชวังบวรวิไชยชาญเสด็จขึ้นมาประทับที่พระที่นั่งบวรบริวัติมาจนตลอดรัชกาลที่ 5
ถึงรัชกาลของพระบาทสมเด็จพระมงกุฎเกล้าเจ้าอยู่หัว เมื่อพระองค์เจ้าสุดาสวรรค์สิ้นพระชนม์ จึงโปรดฯ ให้พระเจ้าราชวรวงศ์เธอ พระองค์เจ้าวงจันทร์ทรงสำเร็จราชการฝ่ายในวังหน้าแทนพระองค์เจ้าสุดาสวรรค์ต่อมาจนกระทั่งพระองค์สิ้นพระชนม์เมื่อปีขาล พ.ศ. 2459 เจ้านายในวังหน้าจึงได้เสด็จไปประทับที่พระบรมมหาราชวัง และมิมีผู้ใดดำรงตำแหน่งผู้สำเร็จราชการวังหน้าอีก
หม่อมเจ้าวรรณวิไลย เพ็ญพัฒน์

หม่อมเจ้าวรรณวิไลย เพ็ญพัฒน์ (ราชสกุลเดิม กฤดากร; 1 สิงหาคม พ.ศ. 2431 – 20 ธันวาคม พ.ศ. 2476) เป็นพระธิดาในพระเจ้าบรมวงศ์เธอ กรมพระนเรศรวรฤทธิ์ กับหม่อมแช่ม กฤดากร ณ อยุธยา และเป็นชายาในพระเจ้าบรมวงศ์เธอ กรมหมื่นพิไชยมหินทโรดม
พระประวัติ.
หม่อมเจ้าวรรณวิไลย มีพระนามลำลองว่า ท่านหญิงใหญ่ เป็นพระธิดาในพระเจ้าบรมวงศ์เธอ กรมพระนเรศรวรฤทธิ์ ประสูติแต่หม่อมแช่ม กฤดากร ณ อยุธยา เมื่อวันที่ 1 สิงหาคม พ.ศ. 2431 มีโสทรานุชาและโสทรกนิษฐภคินีรวมห้าองค์ ได้แก่
ครอบครัว.
หม่อมเจ้าวรรณวิไลย เสกสมรสกับพระเจ้าบรมวงศ์เธอ กรมหมื่นพิไชยมหินทโรดม (พระราชโอรสในพระบาทสมเด็จพระจุลจอมเกล้าเจ้าอยู่หัว กับเจ้าจอมมารดามรกฎ ในรัชกาลที่ 5) เมื่อวันที่ 30 ตุลาคม พ.ศ. 2446 มีพระโอรส พระธิดา รวมสององค์ คือ
หม่อมเจ้าวรรณวิไลย เพ็ญพัฒน์ ประชวรเป็นวัณโรคภายใน ถึงชีพิตักษัยเมื่อวันที่ 20 ธันวาคม พ.ศ. 2476 สิริชันษา 45 ปี ทรงพระกรุณาโปรดเกล้าฯ พระราชทานหีบทองทึบประกอบศพ ชั้นรองหีบ 2 ชั้น ฉัตรเบญจา 4 คัน
คีนวา

คีนวา (/ˈkiːnwɑː/; ชื่อวิทยาศาสตร์: "Chenopodium quinoa") เป็นพืชในวงศ์ Chenopodiaceae มีความใกล้ชิดกับผักโขมและปวยเล้ง ที่อยู่ในวงศ์เดียวกัน เป็นไม้ล้มลุกปีเดียว โคนต้นกลม ส่วนที่แตกใบต้นจะเป็นเหลี่ยม ต้นแก่เป็นสีเหลืองอ่อนหรือแดง ต้นอ่อนมีได้หลายสี สีแดงของพืชชนิดนี้เกิดจากเบตาไซยานิน ต้นอายุน้อยใบสีเขียวมีขนละเอียด เมื่อแก่เปลี่ยนเป็นสีเหลือง แดง หรือม่วง ดอกช่อผลมีกลีบดอกห่อหุ้ม สามารถถูออกได้ ผลมีหลายสี เมล็ดสีขาว น้ำตาลหรือดำ ลำต้นสูง 1–2 เมตร 
พืชชนิดนี้เป็นพืชที่ปลูกในแถบเทือกเขาแอนดีส และกระจายไปทั่วอเมริกาใต้ จากนั้นจึงแพร่กระจายไปยังประเทศอื่น ๆ ถือเป็นธัญพืชชนิดหนึ่ง โดยชาวอินคาได้บริโภคคีนวากันมาอย่างยาวนานแล้วด้วยเป็นพืชที่มีประโยชน์ เมล็ดนำไปคั่วแล้วบดละเอียดทำเป็นแป้ง นำไปต้มใส่ในซุปหรือทำพาสตา เมล็ดรสชาติมันแต่อบแล้วไม่ขยายตัว นำไปทดแทนแป้งสาลีในการทำขนมปังได้บางส่วน ใบและลำต้นรับประทานเป็นผักได้ทั้งสดหรือนำไปต้ม หรือใช้เป็นอาหารสัตว์ เมล็ดคีนวาให้โปรตีนโดยเฉลี่ยร้อยละ 16 ของน้ำหนัก มีแป้งร้อยละ 60 เม็ดแป้งขนาดเล็กมาก โดยเป็นอะมิโลสร้อยละ 20 และเปลี่ยนรูปเป็นวุ้นเหนียวที่ 55 องศาเซลเซียส เปลือกหุ้มเมล็ดมีสารซาโปนินที่เป็นพิษ กำจัดออกโดยการล้าง กวน และขัดถูอย่างรุนแรง พันธุ์ที่มีรสขมมีซาโปนินสูงถึงร้อยละ 4 
ในปี ค.ศ. 2013 องค์การอาหารและการเกษตรแห่งสหประชาชาติได้ยกให้เป็นปีแห่งคีนวา เพื่อสนับสนุนการปลูกและบริโภคพืชนี้ รวมถึงในประเทศไทยก็มีผู้พยายามเพาะปลูกด้วยเช่นกัน โดยเมล็ดมีราคาซื้อขายที่ค่อนข้างแพง
มูลนิธิไทยคม เอฟเอคัพ 2557

การแข่งขันฟุตบอล มูลนิธิไทยคม เอฟเอคัพ ฤดูกาล 2557 เริ่มการแข่งขันรอบคัดเลือก ตั้งแต่วันที่ 19 มีนาคม ไปจนถึงนัดชิงชนะเลิศ ในวันที่ 9 พฤศจิกายน พ.ศ. 2557 ที่สนามศุภชลาศัย กรีฑาสถานแห่งชาติ โดยทีมชนะเลิศจะได้สิทธิ เข้าแข่งขันรายการ เอเอฟซีแชมเปียนส์ลีก รอบคัดเลือกโดยอัตโนมัติ
ระบบการแข่งขัน.
ทำการจับสลากวันที่ 12 มีนาคม แข่งขันวันที่ 19 มีนาคม
ทำการจับสลากวันที่ 25 มีนาคม ทำการแข่งขันวันที่ 2 เมษายน, 9 เมษายน
ทำการจับสลากวันที่ 10 เมษายน ทำการแข่งขันวันที่ 23 เมษายน
ทำการจับสลากวันที่ 14 พฤษภาคม ทำการแข่งขันวันที่ 21 พฤษภาคม
ทำการจับสลากวันที่ 6 มิถุนายน ทำการแข่งขันวันที่ 9 กรกฎาคม
ทำการจับสลากวันที่ 15 กรกฎาคม ทำการแข่งขันวันที่ 6 สิงหาคม
ทำการจับสลากวันที่ 4 กันยายน ทำการแข่งขันวันที่ 5 ตุลาคม
ทำการแข่งขันวันที่ 9 พฤศจิกายน ที่ สนามศุภชลาศัย
รอบสอง.
32 ทีมรอบแรก รวมกับ 16 ทีมจากดิวิชั่น 1, ลีกภูมิภาค ดิวิชั่น 2 และฟุตบอลถ้วยพระราชทาน ข,ค,ง จับสลากประกบคู่การแข่งขันแบบน๊อคเอาท์ ทั้งหมด 23 คู่
รอบสาม.
24 ทีมจากรอบสอง จับสลากประกบคู่การแข่งขันแบบน๊อคเอาท์ ทั้งหมด 12 คู่ กำหนดจับสลากวันพฤหัสบดีที่ 10 เมษายน 2557 เวลา 11.00 น. ณ ห้องประชุมสมาคมฟุตบอลแห่งประเทศไทย
รอบสี่ 32 ทีมสุดท้าย.
12 ทีมจากรอบสาม รวมกับ 20 ทีมจากไทยพรีเมียร์ลีก จับสลากประกบคู่การแข่งขันแบบน๊อคเอาท์ ทั้งหมด 16 คู่ กำหนดจับสลากวันพุธที่ 14 พฤษภาคม 2557 เวลา 15.00 น. ณ ห้องประชุมสมาคมฟุตบอลแห่งประเทศไทย
รอบห้า 16 ทีมสุดท้าย.
16 ทีมจากรอบสี่ จับสลากประกบคู่การแข่งขันแบบน๊อคเอาท์ ทั้งหมด 8 คู่ กำหนดจับสลากวันศุกร์ที่ 6 มิถุนายน 2557 เวลา 14.00 น. ณ ห้องประชุมสมาคมฟุตบอลแห่งประเทศไทย
รอบ 8 ทีมสุดท้าย.
8 ทีมจากรอบห้า จับสลากประกบคู่การแข่งขันแบบน๊อคเอาท์ ทั้งหมด 4 คู่ กำหนดจับสลากวันอังคารที่ 15 กรกฎาคม 2557 เวลา 14.00 น. ณ ห้องประชุมสมาคมฟุตบอลแห่งประเทศไทย
รอบรองชนะเลิศ.
4 ทีมจากรอบ 8 ทีมสุดท้าย จับสลากประกบคู่การแข่งขันแบบน๊อคเอาท์ ทั้งหมด 2 คู่ กำหนดจับสลากวันพฤหัสบดีที่ 4 กันยายน 2557 เวลา 14.00 น. ณ ห้องประชุมสมาคมฟุตบอลแห่งประเทศไทย
สนธิสัญญาพอร์ตสมัท

สนธิสัญญาพอร์ตสมัท  เป็นสนธิสัญญาสันติภาพ ซึ่งเกิดขึ้นภายหลังจากที่สงครามรัสเซีย-ญี่ปุ่น ในปี 1904-1905 จบลงโดยที่มีจักรวรรดิญี่ปุ่นเป็นฝ่ายได้รับชัยชนะ โดยสนธิสัญญานี้มีการลงนามและประทับตรา ณ อาคารในอู่ต่อเรือพอร์ตสมัทของกองทัพเรือสหรัฐอเมริกา เมื่อวันที่ 5 กันยายน 1905 และคณะองคมนตรีแห่งสมเด็จพระจักพรรดิได้ให้สัตยาบัน เมื่อวันที่ 4 ตุลาคม 1905
สงครามรัสเซีย-ญี่ปุ่นในปี 1904-1905 ถือเป็นสงครามครั้งใหญ่ครั้งแรกที่เกิดขึ้นในศตวรรศที่ 20 ฝ่ายหนึ่งมีกองทัพบกที่ใหญ่ที่สุดในโลกอย่างจักรวรรดิรัสเซีย และฝ่ายที่มีกองทัพเรือที่แข็งแกร่งที่สุดในเอเชียตะวันออกอย่างจักรวรรดิญี่ปุ่น
การเจรจา.
การเจรจามีขึ้นจากการที่ประธานาธิบดีทีโอดอร์ โรเซอเวลต์แห่งสหรัฐฯ ได้เชิญทั้งสองชาติมาจัดการเจรจากันที่สถานที่ที่เป็นกลาง อย่างรัฐนิวแฮมป์เชียร์ อันเป็นผลมาจากความพยายามของผู้ว่าการ แมคเลน ที่อยากจะให้พอร์ทสมัธเป็นสถานที่ที่มีการลงนามสนธิสัญญาระหว่างประเทศในสหรัฐอเมริกาเป็นครั้งแรก
ผู้แทนในการลงนามครั้งนี้ ได้แก่ "เซียร์เก วิตเต" (Серге́й Ви́тте) และ "โรมัน โรเซ็น" (Роман Розен) จากฝ่ายรัสเซีย กับ "โคมูระ จูตาโร" และ "ทากาฮิระ โคโงโร" จากญี่ปุ่น และมีเหล่าทูตานุทูตจากนิวแคสเซิลในรัฐนิวแฮมป์เชียร์ ร่วมเป็นสักขีพยาน
สำหรับการเจรจานั้น มีขึ้นที่อาคาร "General Stores" ในฐานทัพเรือ ซึ่งบรรดาเฟอร์นิเจอร์ไม้มะฮอกกานีในการเจรจาครั้งนี้ ถูกจัดไว้แบบเดียวกับห้องประชุมรัฐบาลในทำเนียบขาว และถูกส่งมาจากวอชิงตัน ดี.ซี.
สำหรับข้อตกลงร่วมกันในสนธิสัญญา ทั้งญี่ปุ่นและรัสเซีย ต่างตกลงที่จะปล่อยแมนจูเรีย คืนแก่เจ้าของที่แท้จริงคือจีน แต่ญี่ปุ่น ขอเช่าคาบสมุทรเหลียวตง (ประกอบด้วยเมืองพอร์ตอาเธอร์ และ ต้าเหลียน) ตลอดจนเช่าทางรถไฟของรัสเซียในภาคใต้ของแมนจูเรีย เพื่อการเข้าถึงทรัพยากรสำคัญทางยุทธศาสตร์ และญี่ปุ่น ยังได้ครอบครองพื้นที่ครึ่งหนึ่งทางใต้ของเกาะซาฮาลินจากรัสเซีย ทั้งหมดนี้ในทางพฤติการณ์ เท่ากับว่าจักรวรรดิญี่ปุ่นได้เข้าปกครองดินแดนแมนจูเรีย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ปลาหูช้าง

ปลาหูช้าง หรือ ปลาค้างคาว  เป็นสกุลของปลาทะเลในสกุล "Platax" จัดอยู่ในวงศ์ Ephippidae หรือวงศ์ปลาหูช้าง
คำว่า "Platax" มาจากคำว่า "Platys" ซึ่งเป็นภาษากรีก มีความหมายว่า "แบน" หมายถึงรูปร่างที่แบนข้างโดยทั่วไปของปลาสกุลนี้ โดยมีชื่อสามัญที่เรียกกันโดยทั่วไปว่า "ปลาค้างคาว" อันเนื่องจากรูปร่างที่แลดูคล้ายค้างคาวมาก โดยเฉพาะเมื่อยามเป็นปลาวัยอ่อน
ปลาหูช้าง กระจายพันธุ์อยู่ตามแนวปะการังและซากเรือจมหรือเศษวัสดุต่าง ๆ ในท้องทะเล พบกระจายพันธุ์ในเขตอินโด-แปซิฟิก, ทะเลแดง จนถึงภาคตะวันออกของออสเตรเลีย, ทางเหนือของเกาะริวกิว และพบได้ในมหาสมุทรแอตแลนติก และทะเลแคริบเบียน
ปลาหูช้าง ขยายพันธุ์ด้วยการออกไข่แบบปล่อยลอยตามน้ำ เมื่อฟักเป็นตัวอ่อน จะใช้ชีวิตล่องลอยแบบแพลงก์ตอน จนเจริญเติบโตขึ้นมาอีกระดับลงสู่พื้น โดยมากจะอาศัยอยู่ตามชายฝั่งทะเลในเขตที่เป็นรอยต่อระหว่างน้ำจืดและน้ำเค็ม มีรูปร่างลักษณะคล้ายค้างคาวหรือใบไม้สีน้ำตาลแก่มาก บางชนิดเข้ามาอยู่ในแนวปะการัง มีครีบหลังและครีบท้องยาวมาก ลูกปลาหูช้างมักอยู่ตามพื้นด้านนอกแนวปะการังตอนกลางวัน กลางคืนถึงเข้ามาในแนวปะการัง อยู่ตามชายขอบแนวในที่ลึก อยู่นิ่ง ๆ ตามพื้นเพื่อหลบผู้ล่าตอนกลางคืน เนื่องจากเป็นปลาที่หากินในเวลากลางวัน
เป็นปลาที่นิยมเลี้ยงกันเป็นปลาสวยงามและเลี้ยงเพื่อแสดงตามพิพิธภัณฑ์สัตว์น้ำ และนิยมบริโภคกันในท้องถิ่น ทำให้ในปัจจุบัน ปลาหูช้างพบได้น้อยลง
แบ่งออกได้เป็น 5 ชนิด ได้แก่
และพบเป็นซากฟอสซิล
ราโบชายา มาร์เซลเยซา

มาร์แซแยซของกรรมกร  หรือ เป็นเพลงที่เกี่ยวกับการปฏิวัติที่ตั้งชื่อตามมาร์แซแยซ โดยมีรากฐานมาจากกวีของปิออตร์ ลัฟรอฟ ในลอนดอน ในชื่อว่า"เพลงใหม่" (#เปลี่ยนทาง ,) ซึ่งตัวบทกวีสะท้อนถึงแผนการของนักสังคมนิยมหัวรุนแรง และการเรียกร้องให้มีการล้มล้างราชาธิปไตยรัสเซียอย่างรุนแรง ในตอนปลายของ ค.ศ. 1875 หรือภายใน ค.ศ. 1876 บทกวีนี้ถูกเริ่มร้องในรัสเซีย พร้อมกับทำนองท่อนสุดท้ายของเพลง"ดีไบเดินเกรนาดีร์" ของโรแบร์ท ชูมัน ซึ่งทำนองของชูมันได้รับแรงบันดาลใจจากมาร์แซแยซของฝรั่งเศส แต่เนื่องจากเป็นเพลงต้นฉบับ ดังนั้นทำนองและเนื้อร้องของราโบชายา มาร์เซลเยซา จึงไม่มีส่วนเกี่ยวข้องกับมาร์แซแยซของฝรั่งเศส เพลงนี้ใกล้เคียงกับนวนิยายแห่งการจินตนาการอันโหดร้ายของรัสเซีย และสิ่งนี้มีอิทธิพลต่อความนิยม ชื่อเพลงมาร์แซแยซของกรรมกร ได้รับการแก้ไขในคริสต์ทศวรรษที่ 1890
หมายเหตุ.
<templatestyles src="Reflist/styles.css" />
ประเทศแอลเบเนียในโอลิมปิกฤดูหนาว 2014

ประเทศแอลเบเนีย ได้เข้าร่วมทำการแข่งขันโอลิมปิกฤดูหนาว 2014 ที่เมืองโซซี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ ยังเป็นครั้งแรกที่ได้ส่งนักกีฬาสตรีเข้าแข่งขันสกีลงเขา
สกีลงเขา.
เอนจอห์น โทลา เข้าแข่งขันสกีลงเขา ประเภทไจแอนท์สลาลม - ชาย และสลาลม - ชาย โดยในการแข่งขันทั้ง 2 ประเภท ไม่สามารถเข้าถึงเส้นชัยได้
และในวันที่ 18 กุมภาพันธ์ ซูลาร์ เมนฮิลิ ทำการเข้าแข่งขันสกีลงเขา ประเภทไจแอนท์สลาลม - หญิง และสลาลม - หญิง โดยในการแข่งขันประเภทไจแอนท์สลาลม ได้อันดับที่ 60
แต่ในประเภทสลาลม ไม่สามารถเข้าถึงเส้นชัยได้
ตำบลบางปลากด (อำเภอองครักษ์)

บางปลากด เป็นตำบลหนึ่งที่ตั้งอยู่ในอำเภอองครักษ์ จังหวัดนครนายก องค์กรปกครองส่วนท้องถิ่นในพื้นที่ คือ องค์การบริหารส่วนตำบลบางปลากด ครอบคลุมพื้นที่ตำบลบางปลากดทั้งตำบล
ประวัติ.
เป็นองค์การบริหารส่วนตำบลที่มีขนาดเล็ก ก่อตั้งขึ้นเมื่อปี พศ. 2540 มีอานาเขตพื้นที่ 48 ตร.กม.
ตำบลบางปลากดในอดีตได้มีราษฎรอพยพมาจากจังหวัดพระนครศรีอยุธยาและสมุทรสงครามเป็นบางส่วน อาศัยอยู่ตามลำคลองเป็นกลุ่ม ๆ ต่อมา พ.ศ. 2475 จึงตั้งชื่อตำบลนี้ว่า "ตำบลบางปรากฏ" เพราะมีปลาน้ำจืดชุกชุม ต่อมาเรียกว่า "ปลากด" ภาษาที่ชาวบ้านพูดเรียกปลานี้ว่าปลากด จึงได้เปลี่ยนชื่อจากคำว่า "ปรากฏ" เป็น "ตำบลบางปลากด" ปัจจุบัน ตำบลบางปลากดเป็นตำบลในเขตการปกครองของอำเภอองครักษ์
ภูมิศาสตร์.
พื้นที่ตำบลบางปลากดเป็นที่ราบลุ่มเหมาะแก่การเพาะปลูก มีคลองน้ำไหลผ่านกลางหมู่บ้าน ทั้งที่เป็นคลองธรรมชาติและคลองชลประทาน ตำบลบางปลากดมีอาณาเขตติดต่อกับตำบลข้างเคียง ดังนี้
หมู่บ้าน.
ตำบลบางปลากดประกอบด้วย 11 หมู่บ้าน ได้แก่
รายชื่อนายกองค์การบริหารส่วนตำบล.
บุคคลในตำบลที่เป็นนักการเมืองในท้องถิ่นอื่น ๆ เช่น หยวก ประยงค์ เป็นรองนายกองค์การบริหารส่วนตำบลหนองสามวัง, รองประธานสภาองค์การบริหารส่วนตำบลหนองสามวัง, อดีตผู้ใหญ่บ้านหมู่ 6 ตำบลหนองสามวัง อำเภอหนองเสือ จังหวัดปทุมธานี
โมลิทวารุสคิคฮ์

โมลิทวารุสคิคฮ์ (#เปลี่ยนทาง , ,) หรือ คำภาวนาแห่งชาวรัสเซีย  เป็นเพลงชาติของจักรวรรดิรัสเซีย โดยใช้ทำนองของเพลงชาติอังกฤษ "ก็อดเซฟเดอะคิง" โดยประกาศใช้ในปี พ.ศ. 2359 ถึง พ.ศ. 2376 แล้วเปลี่ยนมาใช้ โบเช ซาร์ยาครานี
โบเจซาร์ยาครานี!

"" (#เปลี่ยนทาง , , , 'พระเจ้าทรงคุ้มครองซาร์!') เป็นเพลงชาติของจักรวรรดิรัสเซีย และเป็นเพลงชาติของราชรัฐบัลแกเรียในขณะนั้น "โบเจซาร์ยาครานี" ได้รับการคัดเลือกให้เป็นเพลงชาติของจักรวรรดิรัสเซีย จากการประกวดใน ค.ศ. 1833 และถูกแสดงเป็นครั้งแรกในวันที่ 18 ธันวาคม ค.ศ. 1833 ทำนองของ "โบเจซาร์ยาครานี" ถูกประพันธ์โดยนักเล่นไวโอลิน อย่างอะเล็กซีย์ ลูวอฟ โดยเนื้อเพลงถูกประพันธ์โดย วาซิลี จูคอฟสกี นักกวีในราชสำนักรัสเซีย "โบเจซาร์ยาครานี" เป็นเพลงชาติของจักรวรรดิรัสเซียจนกระทั่งเกิดการปฏิวัติรัสเซีย ใน ค.ศ. 1917 หลังจากนั้น "มาร์แซแยซของกรรมกร" ก็ถูกมานำใช้เป็นเพลงชาติของรัสเซีย จนกระทั่งรัฐบาลเฉพาะกาลรัสเซียถูกล้มล้าง
เนื้อร้อง.
<score vorbis>
\new PianoStaff «
\new Staff \relative c' {
\key f \major
c'2 \f d4 d c4. a8 f2
f'2 e4 d c2-> d->
bes c4 c a2 a4 b
c2 b-> a
\new Voice { \voiceTwo {
a2 bes4 bes a4. a8 f2
d'2 c4 bes a2 a
g2 g4 g f2 f4 a
a2 gis a \notemode {b2 \rest} \bar ":|."
»
\new Staff \relative c'{
\key f \major
f2 \f f4 f f4. f8 f2
bes,2 bes4 d f2-> fis->
g2 e4 e f2 f4 d
e2 e2-> a,2 r2
»
</score>
ประเทศอันดอร์ราในโอลิมปิกฤดูหนาว 2014

ประเทศอันดอร์รา ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 6 คน ใน 3 ชนิดกีฬา อาทิ สกีลงเขา ทวิกีฬา และสโนว์บอร์ด
ประเทศอาร์เจนตินาในโอลิมปิกฤดูหนาว 2014

ประเทศอาร์เจนตินา ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 7 คน ใน 2 ชนิดกีฬา อาทิ สกีลงเขา และมาราธอนสกี
เอกลักษณ์ของเบซู

เอกลักษณ์ของเบซู  เป็นทฤษฎีบทในทฤษฎีจำนวนพื้นฐาน
กำหนดให้ <math>a</math> และ <math>b</math> เป็นจำนวนเต็มที่ไม่ใช่ศูนย์ทั้งสองตัว <math>d</math> เป็นตัวหารร่วมมากของ <math>a</math> และ <math>b</math> 
จะมีจำนวนเต็ม <math>x</math> และ <math>y</math> ที่ <math> ax+by=d </math>
นอกจากนี้
ทฤษฎีบทนี้เป็นจริงในโดเมนไอดีลมุขสำคัญทุกโดเมน แต่มีอินทริกัลโดเมนที่ทฤษฎีบทไม่เป็นจริง
ประเทศอาร์มีเนียในโอลิมปิกฤดูหนาว 2014

ประเทศอาร์มีเนีย ได้เข้าร่วมแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 4 คน ใน 2 ชนิดกีฬา ได้แก่ สกีลงเขาและสกีข้ามทุ่ง
ประเทศออสเตรเลียในโอลิมปิกฤดูหนาว 2014

ประเทศออสเตรเลีย ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 60 คน ใน 11 ชนิดกีฬา อาทิ สกีลงเขา ไบแอธลอน บอบสเลด สกีข้ามทุ่ง ระบำสเกต สกีฟรีสไตล์ ลูช สเก็ตความเร็วระยะสั้น สเกเลตัน สโนว์บอร์ด และสเก็ตความเร็ว โดยทำผลงานได้ไป 2 เหรียญเงิน 1 เหรียญทองแดง อยู่ในอันดับที่ 24 ของการแข่งขันโอลิมปิกฤดูหนาว 2014
นักกีฬาที่ได้รับเหรียญ.
<templatestyles src="Col-begin/styles.css"/>
การผจญภัยสุดพิเศษของอะเดล บล็อง-เซค

การผจญภัยสุดพิเศษของอะเดล บล็อง-เซค  เป็นหนังสือการ์ตูนแนวแฟนตาซีสืบสวนอิงประวัติศาสตร์ แต่งและวาดภาพโดยฌาก ทาร์ดี นักเขียนการ์ตูนชาวฝรั่งเศส ตีพิมพ์ครั้งแรกในประเทศเบลเยียม เมื่อปี ค.ศ. 1976 และตีพิมพ์ภาคต่อรวมทั้งสิ้นแล้ว 9 เล่ม มีการแปลเป็นภาษาอังกฤษ และสร้างเป็นภาพยนตร์ กำกับโดย ลุก แบซง ในปี ค.ศ. 2010
เหตุการณ์ในเรื่องเกิดขึ้นที่กรุงปารีสราวทศวรรษ 1910 ช่วงก่อนและหลังสงครามโลกครั้งที่หนึ่ง ตัวละครเอก อะเดล บล็อง-เซค เป็นหญิงสาวนักเขียนนวนิยาย และนักหนังสือพิมพ์มีชื่อ การค้นคว้าหาข้อมูลสำหรับงานเขียน ทำให้เธอต้องผจญภัยไปในสถานที่แปลกๆ มหัศจรรย์ มากมาย
ไมเคิล แจ็กสัน ทริลเลอร์ (มิวสิกวิดีโอ)

ไมเคิล แจ็กสัน ทริลเลอร์  เป็นมิวสิกวิดีโอความยาวกว่า 13 นาทีสำหรับเพลงในชื่อเดียวกัน ออกจำหน่ายเมื่อวันที่ 2 ธันวาคม ค.ศ. 1983 กำกับโดย จอห์น แลนดิส ซึ่งเขียนบทร่วมกับ ไมเคิล แจ็กสัน เพลงนี้ได้รับการปล่อยจากอัลบั้มชุดที่หกของแจ็กสันในชื่อเดียวกัน ถือป็นวิดีโอปฐมทัศน์ครั้งแรกของโลกในเอ็มทีวี ในสหราชอาณาจักรวิดีโอถูกออกอากาศทางช่อง 4 ในช่วงดึก ได้รับคัดเลือกเป็นมิวสิกวิดีโอที่มีอิทธิพลมากที่สุดตลอดกาล มิวสิกวิดีโอ "ทริลเลอร์" ได้พิสูจน์ให้เห็นว่ามีอิทธิพลอย่างลึกซึ้งต่อวัฒนธรรมสมัยนิยม และถูกตั้งชื่อว่าเป็น "เหตุการณ์พลิกโฉมวงการอุสาหกรรมดนตรี" จากการรวมกันของการสร้างภาพยนตร์และเพลง อันเป็นประวัติการณ์อย่างไม่เคยมีมาก่อน 
สถิติโลกกินเนสส์ ระบุในปี ค.ศ. 2006 ว่า "ทริลเลอร์" เป็น "มิวสิกวิดีโอที่ประสบความสำเร็จมากที่สุดที่เคยมีมา" ด้วยยอดขายกว่า 9 ล้านชุด ในปี 2009 วิดีโอได้รับการแต่งตั้งเข้าสู่หอจดทะเบียนภาพยนตร์แห่งชาติโดยหอสมุดรัฐสภา นับเป็นมิวสิกวิดีโอแรก (และชิ้นเดียวกันในปัจจุบัน) ที่ได้รับเกียรติยศนี้สำหรับการเป็น "วัฒนธรรมประวัติศาสตร์หรือความสุนทรีย์" อย่างมีนัยสำคัญ เพลงยังถูกจัดไว้ที่อันดับ 1 บน "ท็อป 10 เพลงวันฮาโลวีน" โดยบิลบอร์ด
นัมเบอร์วันส์ (อัลบั้มไมเคิล แจ็กสัน)

นัมเบอร์วันส์  เป็นอัลบั้มเพลงฮิตโดย นักร้องชาวอเมริกัน ไมเคิล แจ็กสัน ออกจำหน่ายเมื่อวันที่ 17 พฤศจิกายน ค.ศ. 2003 ทั่วโลก และในวันที่ 18 พฤศจิกายน ค.ศ. 2003 ในสหรัฐอเมริกา โดยค่ายเพลง อีพิกเรเคิดส์ และโซนี่ มิวสิค "นัมเบอร์วันส์" เป็นครั้งแรกที่รวบรวมอัลบั้มที่เหมาะสมของแจ็คสันกับโซนี่หลังจากที่ออกจำหน่าย ' ในปี ค.ศ. 1995 (และหลังจากที่ได้ออกจำหน่ายใหม่ในอัลบั้ม ' ซิงเกิล-CD, เพียงเพลงฮิตแก้ไขในปี ค.ศ. 2001 เท่านั้น) อัลบั้มรวมซิงเกิลแจ็คสันที่มาถึงรายงานติดอันดับที่ 1 ในชาร์ตทั่วโลก
ดิอัลทิเมตแฟนเอ็กตร้าส์คอลเลกชัน

ดิอัลทิเมตแฟนเอ็กตร้าส์คอลเลกชัน  เป็นบ็อกเซตดิจิทอลโดย นักร้องชาวอเมริกัน ไมเคิล แจ็กสัน ออกจำหน่ายเมื่อวันที่ 24 มิถุนายน ค.ศ. 2013 โดย Epic/Legacy Recordings และเป็นอัลบั้มที่สิบสองที่ออกจำหน่ายโดย Sony และ Motown นับตั้งแต่การเสียชีวิตของไมเคิล แจ็กสันในปี ค.ศ. 2009 ประกอบด้วยเพลงทั้งหมดของเพลงเดมโม้ที่ไม่เคยวางจำหน่าย ,สื่อ และรีมิกซ์
เดอะคอลเลกชัน (อัลบั้มไมเคิล แจ็กสัน)

เดอะคอลเลกชัน  เป็นบ็อกเซตรวบรวมโดยนักร้องชาวอเมริกัน ไมเคิล แจ็กสัน ออกจำหน่ายในวันที่ 29 มิถุนายน ค.ศ. 2009 4 วันหลังจากการเสียชีวิตของไมเคิล แจ็กสัน
อิมมอร์ทัล (อัลบั้มไมเคิล แจ็กสัน)

อิมมอร์ทัล  เป็นอัลบั้มรีมิกซ์ของดนตรีต้นฉบับที่บันทึกเสียงโดย นักร้องชาวอเมริกัน ไมเคิล แจ็กสัน และฟิตเจอร์ริงโดย เดอะแจ็กสันไฟฟ์/เดอะแจ็กสันส์ ออกจำหน่ายเมื่อวันที่ 21 พฤศจิกายน ค.ศ. 2011 โดย อีพิกเรเคิดส์ เป็นอัลบั้มซาวด์แทร็กในคอนเสิร์ตของCirque du Soleil ที่เริ่มเปิดตัวแสดงในมอนทรีออล ในวันที่ 2 ตุลาคม ค.ศ. 2011
สุรัตน์ ณ เชียงใหม่

สุรัตน์ ณ เชียงใหม่ ชื่อเล่น ปาน เป็นผู้ฝึกสอนเซปักตะกร้อซึ่งได้รับการกล่าวว่าเป็นผู้ฝึกสอนระดับคุณภาพโดยเป็นที่ต้องการของทีมต่างประเทศมากที่สุด และเป็นที่รู้จักสำหรับชาวไทย ในฐานะอดีตนักเซปักตะกร้อทีมชาติไทยในการแข่งขันเซปักตะกร้อชิงแชมป์โลก คิงส์คัพ รวมถึงกีฬาซีเกมส์
ในวันที่ 8 พฤษภาคม พ.ศ. 2554 สุรัตน์ ณ เชียงใหม่ ได้เข้าร่วมแข่งกอล์ฟการกุศลเพื่อหาทุนช่วยเหลือผู้ประสบภัยน้ำท่วมภาคใต้ของประเทศไทย ที่ซึ่งเขาได้เป็นผู้ชนะเลิศ โอเวอร์ออลโลว์กรอส นอกจากนี้ ใน พ.ศ. 2555 เขายังเป็นนักกีฬากอล์ฟในการแข่งขันทัวร์ ซีเนียร์
ประวัติ.
สุรัตน์ ณ เชียงใหม่ เป็นบุตรชายคนสุดท้องของเจ้าหญิงบุญปั๋น ณ เชียงใหม่ (ธิดาในเจ้าน้อยหน่อเมือง ณ เชียงใหม่) สืบเชื้อสายมาจากเจ้าเมืองตาก และพระยาอุปราชพิมพิสาร
สุรัตน์ ณ เชียงใหม่ เป็นอดีตนักกีฬาเซปักตะกร้อทีมชาติไทยมาหลายสมัย และเคยทำหน้าที่เป็นผู้ฝึกสอนเซปักตะกร้อให้แก่ทีมชาติเกาหลี, ญี่ปุ่น, สิงคโปร์ และโอมาน โดยได้มีส่วนช่วยให้ทีมชาติโอมานได้รับเหรียญทองแดงในตะกร้อชายหาดในเอเชียนบีชเกมส์ 2010 และหลังจากนั้น เขาได้ทำหน้าที่เป็นผู้ฝึกสอนให้แก่ทีมตะกร้อลีกที่ประเทศเกาหลีใต้อีกครั้ง
เดือนกรกฎาคม พ.ศ. 2556 สุรัตน์ ณ เชียงใหม่ และสมศักดิ์ ดวงเมือง ในฐานะสองบรมครูตะกร้อได้อาสาทำการถือป้ายพิธีเปิดการแข่งขัน เซปักตะกร้อสโมสรนานาชาติ ครั้งที่ 6 อีแกทคัพ ซึ่งจัดขึ้น ณ จังหวัดลำปาง และในเดือนพฤศจิกายนของปีเดียวกันนี้ สุรัตน์ได้ทำหน้าที่เป็นที่ปรึกษาให้แก่ทีมนักกีฬาเซปักตะกร้อ เยาวชนเชียงใหม่ ในการแข่งขันกีฬาเยาวชนแห่งชาติ ภาค 5 ครั้งที่ 30 ที่จังหวัดตาก
สมเด็จพระมหามุนีวงศ์ (พิจิตร ฐิตวณฺโณ)

สมเด็จพระมหามุนีวงศ์ นามเดิม พิจิตร ถาวรสุวรรณ ฉายา ฐิตวณฺโณ วิทยฐานะ ป.ธ.9, นธ.เอก. เป็นสมเด็จพระราชาคณะฝ่ายธรรมยุติกนิกาย อดีตเจ้าอาวาสวัดโสมนัสราชวรวิหาร อดีตที่ปรึกษามหาเถรสมาคม อดีตที่ปรึกษาเจ้าคณะภาค 16-17-18 (ธรรมยุต)
ประวัติ.
ชาติภูมิ.
สมเด็จพระมหามุนีวงศ์ นามเดิมว่า พิจิตร ถาวรสุวรรณ เป็นบุตรคนโตในจำนวนบุตร 9 คน ของนายแก้ว และนางโผ้เลี่ยน ถาวรสุวรรณ เกิดเมื่อวันที่ 24 มิถุนายน พ.ศ. 2479 ที่หมู่บ้านพังขาม อำเภอสทิงพระ จังหวัดสงขลา เมื่ออายุได้ 5 - 7 ขวบ บิดามารดาได้ย้ายไปทำงานที่อื่น จึงได้อยู่ในความอุปการะของยายคือนางชุม แจ่มใส เมื่ออายุย่างเข้า 8 ขวบได้ย้ายตามบิดามารดา ไปอยู่ที่บ้านดอนคัน เพื่อเข้าเรียนในชั้นประถมศึกษาที่โรงเรียนลือสิทธิ์วิทยา วัดธรรมประดิษฐ์ จนจบการศึกษาและได้ช่วยบิดามารดาทำงานอยู่ที่บ้าน
อุปสมบท.
เมื่ออายุได้ 15 ปี จึงขออนุญาตบรรพชา แต่มารดาบิดาไม่อนุญาต จึงขอผลัดไว้อีก 3 ปี ในระหว่างที่รอ 3 ปี ก็ได้ช่วยบิดามารดาทำงานอย่างขยันขันแข็ง และเตรียมตัวในการบรรพชาอย่างจริงจัง เมื่อมีเวลาว่างก็ไปอยู่ที่วัดธรรมประดิษฐ์เพื่อเป็นการฝึกข้อวัตรปฏิบัติ จนปี พ.ศ. 2496 ขณะอายุได้ 17 ปี ก็ได้รับอนุญาตให้บรรพชาได้ โดยพระอุดมศีลคุณ (เริ่ม นนฺทิโย) วัดบุรณศิริมาตยาราม ผู้เป็นหลวงอา ในสมัยที่เป็นพระครูปลัดเถรธรรมวัฒน์ ได้นำไปฝากให้บวชที่วัดโสมนัสวิหาร โดยถวายตัวเป็นศิษย์ของพระวินัยวงศ์เวที (พวง ธมฺมธโร) ได้บรรพชาเป็นสามเณรเมื่อวันที่ 24 กรกฎาคม พ.ศ. 2496 โดยสมเด็จพระวันรัต (จับ ฐิตธมฺโม) ขณะยังเป็นพระอมรมุนี เป็นพระอุปัชฌาย์ และพระวินัยวงศ์เวที (พวง ธมฺมธโร) เป็นพระศีลาจารย์ และได้ตั้งใจศึกษาเล่าเรียนจนสอบได้เปรียญธรรม 3 ประโยค และนักธรรมชั้นเอกตั้งแต่เป็นสามเณร 
เมื่ออายุได้ 20 ปีบริบูรณ์ จึงได้อุปสมบท ณ วัดโสมนัสวิหาร เมื่อวันที่ 6 มิถุนายน พ.ศ. 2499 โดยมีสมเด็จพระวันรัต (จับ ฐิตธมฺโม) ในสมัยที่ยังเป็นพระราชาคณะชั้นเทพที่พระอมรมุนี เป็นพระอุปัชฌาย์ และพระราชกวี (อ่ำ ธมฺมทตฺโต) เป็นพระกรรมวาจาจารย์
มรณกาล.
สมเด็จพระมหามุนีวงศ์ (พิจิตร ฐิตวณฺโณ) ได้เข้ารับการรักษา ณ โรงพยาบาลจุฬาลงกรณ์ จนอาการเป็นปกติ จึงมาพักฟื้นเพื่อทำกายภาพบำบัด ณ โรงพยาบาลสงฆ์ ตั้งแต่วันจันทร์ที่ 23 ธันวาคม พ.ศ. 2567 และถึงแก่มรณภาพด้วยอาการสงบ เมื่อวันพุธที่ 25 ธันวาคม พ.ศ. 2567 สิริอายุ 88 ปี พรรษาที่ 68
วันศุกร์ที่ 27 ธันวาคม พ.ศ. 2567 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลเอก สุรยุทธ์  จุลานนท์ ประธานองคมนตรี เป็นผู้แทนพระองค์ ไปในการพระราชทานน้ำหลวงสรงศพสมเด็จพระมหามุนีวงศ์ (พิจิตร  ฐิตวณฺโณ) ณ ศาลาเจ้าฟ้าโสมนัส วัดโสมนัสราชวรวิหาร เขตป้อมปราบศัตรูพ่าย กรุงเทพมหานคร
วันอาทิตย์ที่ 27 เมษายน พ.ศ. 2568 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพสมเด็จพระมหามุนีวงศ์ (พิจิตร ฐิตวณฺโณ) ณ เมรุหลวงหน้าพลับพลาอิสริยาภรณ์ วัดเทพศิรินทราวาสราชวรวิหาร เขตป้อมปราบศัตรูพ่าย กรุงเทพมหานคร
ดิอินดิสเพนซะเบิลคอลเลกชัน

ดิอินดิสเพนซะเบิลคอลเลกชัน  เป็นบ็อกเซตดิจิทอลโดย นักร้องชาวอเมริกัน ไมเคิล แจ็กสัน ออกจำหน่ายเมื่อวันที่ 21 มิถุนายน ค.ศ. 2013 โดย อีพิกเรเคิดส์ และเลกาซีเรเคิดดิงส์ เป็นอัลบั้มที่สิบเอ็ดที่ออกจำหน่ายตั้งแต่การเสียชีวิตของไมเคิล แจ็กสันในปี ค.ศ. 2009 "ดิอินดิสเพนซะเบิลคอลเลกชัน" ได้ออกจำหน่ายใหม่โดยประกอบไปด้วยอัลบั้มไมเคิล แจ็กสัน ได้แก่ "Off the Wall", "Thriller", "Bad", "Dangerous", ', ', "Invincible" และ"Live at Wembley July 16, 1988"
ทริลเลอร์ 25

ทริลเลอร์ 25  เป็นอัลบั้มชำระใหม่ในการเฉลิมฉลองครบรอบ 25 ปี จากสตูดิโออัลบั้มที่หกของนักร้องชาวอเมริกัน ไมเคิล แจ็กสัน "ทริลเลอร์" อัลบั้มที่มียอดขายระหว่าง 51 และ 65 ล้านชุดทั่วโลก ทำให้เป็นอัลบั้มที่มียอดขายสูงสุดตลอดกาล แจ็คสันกล่าวว่าเขาจะพูดคุยความคิดที่มีการทำงานร่วมกันกับ will.i.am. ออกจำหน่ายในประเทศออสเตรเลียวันที่ 8 กุมภาพันธ์ ค.ศ. 2008 ,ในสากล 11 กุมภาพันธ์ ค.ศ. 2008 และในสหรัฐอเมริกา 12 กุมภาพันธ์ ค.ศ. 2008 โดย Epic, Legacy และMJJ Productionsโดยมีเพลงที่ไม่เคยวางจำหน่ายอยู่รวมด้วย คือ "For All Time"
2 ซิงเกิล "The Girl Is Mine 2008" และ "Wanna Be Startin' Somethin' 2008" ถูกออกจำหน่ายมาจากอัลบั้มที่ประสบความสำเร็จในระดับปานกลางและจำนวนชาร์ตรีมิกซ์อื่น ๆ แม้จะไม่มีการเปิดตัวทางกายภาพ "ทริลเลอร์ 25" ประสบความสำเร็จในเชิงพาณิชย์ขายสามล้านเล่มทั่วโลกในสัปดาห์ที่ 12 ของตนและโดยทั่วไปได้รับการตอบรับอย่างดีในหมู่นักวิจารณ์แม้จะมีมุมมองของพวกเขาเนื้อหาใหม่ที่ไม่ได้เป็นแรงบันดาลใจกับต้นฉบับ
เบื้องหลัง.
แจ็กสัน ได้วางจำหน่ายสตูดิโออัลบั้มที่หก "ทริลเลอร์" ในวันที่ 30 พฤศจิกายน ค.ศ. 1982 ด้วยยอดขายประมาณ 65 ล้านชุดทั่วโลก ทำให้เป็นอัลบั้มที่มียอดขายสูงสุดตลอดกาล และเป็นอัลบั้มแรกในประวัติศาสตร์ที่ 7 ซิงเกิลติดอันดับท็อปเท็น ความสำเร็จของ Thriller ทำเอาแจ็คสันครอบครองในตำแหน่งเพลงป๊อปกลายเป็นป๊อปไอคอนทางวัฒนธรรมนานาชาติ
แจ็คสันถูกถามเกี่ยวกับ "บทที่สอง" ต่อ"ทริลเลอร์" ในรายการAccess Hollywood ในปลายปี ค.ศ. 2006 เขาบอกว่าเขาจะพูดคุยกับทำงานร่วมกันกับ วิล.ไอ.แอม แต่ยังไม่ได้พิจารณา "ไม่ ฉันไม่ได้คิดเกี่ยวกับมันในรูปแบบ แต่ฉันจะให้มันคิดเพิ่มเติม เรายังไม่ได้กล่าวถึงจริงๆมันยังอยู่ในระดับนั้น แต่ฉันแน่ใจว่าในบางจุดที่เราจะได้ แต่มันเป็นความคิดยอดเยี่ยม" วิล.ไอ.แอม ทำหน้าที่เป็นผู้อำนวยการผลิต การจำหน่ายอัลบั้มที่มีการประกาศในการแถลงข่าวของอีพิกเรเคิดส์ ในวันที่ 30 พฤศจิกายน ค.ศ. 2007
การจำหน่าย.
Thriller 25 ถูกจำหน่ายในรูปแบบแผ่นซีดี และไวนิล พร้อมกับเพลงต้นฉบับที่มีเจ็ดโบนัสแทร็ก และเพลงใหม่ที่เรียกว่า "For All Time" (มีการสนับสนุนที่มีให้โดย Toto) , Vincent Price's voice-over และ ห้ารีมิกซ์ที่มีศิลปินร่วมสมัย เช่น เฟอร์กี้ และเอค่อน
รายการเพลง.
"Thriller 25: Japanese Single Collection".
ในปี 2008 เวอร์ชันลิมิตของ "Thriller 25" ได้รับการวางจำหน่ายในประเทศญี่ปุ่น
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
ญดา โชติชูตระกูล

พันโทหญิง ญดา โชติชูตระกูล (ชื่อเล่น: โอ๋) เกิดเมื่อ 29 เมษายน พ.ศ. 2522 เป็นนักแสดงชาวไทย และเป็นผู้ประกาศข่าวทางสถานีวิทยุโทรทัศน์กองทัพบก ช่อง 5 ปัจจุบันเป็นผู้ช่วยโฆษกกองทัพบก
ประวัติ.
ญดา รัญเสวะ หรือชื่อในวงการ ญดา โชติชูตระกูล (ชื่อเล่น: โอ๋) เกิดเมื่อ 29 เมษายน พ.ศ. 2522 ที่แขวงสุริยวงศ์ เขตบางรัก กรุงเทพมหานคร เป็นนักแสดงชาวไทย จบการศึกษาระดับประถมถึงมัธยมต้น โรงเรียนเซนต์โยเซฟคอนเวนต์ จากนั้นเข้าศึกษาต่อระดับมัธยมปลาย โรงเรียนสาธิตมหาวิทยาลัยราชภัฏสวนสุนันทา ในพระอุปถัมภ์ฯ และระดับปริญญาตรีจาก คณะนิติศาสตร์ มหาวิทยาลัยรามคำแหง ปัจจุบันสำเร็จการศึกษาระดับปริญญาโท คณะเทคโนโลยีสารสนเทศ มหาวิทยาลัยรังสิต
โอ๋เข้าวงการมาตั้งแต่เป็นนักเรียนมัธยม ด้วยการถ่ายโฆษณา และมีผลงานละครโทรทัศน์เรื่องแรกคือ รักแท้แค่ขอบฟ้า ออกากาศทางช่อง 3 จากนั้นก็ได้เซ็นต์สัญญากับทางค่าย ดาราวิดีโอ มีผลงานกับทางช่อง 7 หลายเรื่อง เช่น คู่เขย คู่ขวัญ, หนุ่มทิพย์ และ อีสา เป็นต้น หลังจากที่หมดสัญญาก็เป็นนักแสดงอิสระ
ด้านผลงานภาพยนตร์เรื่องแรกคือ เดอะโกร๋น ก๊วน กวน ผี โดยรับบทเป็น ปิปิ๊ และยังมีภาพยนตร์วีซีดีอีกหนึ่งเรื่องคือ ราชันย์..ลูกผู้ชายสุดปลายเท้า นอกจากนี้ยังเป็นผู้ประกาศข่าวทางช่อง 5 อีกด้วย
ปัจจุบันขณะนี้รับราชการทหารยศ พันโทหญิง ตำแหน่ง ผู้ช่วยโฆษกกองทัพบก และด้านชีวิตส่วนตัวสมรสกับนักบินหนุ่ม ร.ต.อ.วศิน รัญเสวะ หรือ ตู้ ได้เข้าพิธีหมั้นและจดทะเบียนสมรสท่ามกลางญาติผู้ใหญ่ในวันที่ 6 มีนาคม พ.ศ. 2554 ก่อนที่จะมาฉลองงานสมรสในค่ำคืนของวันที่ 13 มีนาคม 2554 ซึ่งภายในงาน มีบรรดาเหล่าเพื่อนนักแสดงของสาวโอ๋มาร่วมงานอย่างมากมาย อาทิ "แนน" ชลิตา เฟื่องอารมย์, "ผัดไท" นิลุบล อมรวิทวัส ฯลฯ
พิภพ อะสีติรัตน์

พิภพ อะสีติรัตน์ (เกิด 25 มกราคม พ.ศ. 2483) อดีตรัฐมนตรีว่าการกระทรวงยุติธรรม อดีตสมาชิกสภาผู้แทนราษฎรกรุงเทพมหานคร 5 สมัย และอดีตสมาชิกวุฒิสภา
ประวัติ.
นายพิภพ อะสีติรัตน์ เกิดเมื่อวันที่ 25 มกราคม พ.ศ. 2484 (นับแบบใหม่) สำเร็จการศึกษาระดับปริญญาตรี นิติศาสตรบัณฑิต สมรสกับนางลัดดา อะสีตีรัตน์
งานการเมือง.
พิภพ ได้รับเลือกตั้งเป็นสมาชิกสภาผู้แทนราษฎรกรุงเทพมหานครครั้งแรก ในการเลือกตั้ง พ.ศ. 2518 และได้รับเลือกติดต่อกัน จนถึง พ.ศ. 2529 รวม 5 สมัย โดยเริ่มต้นทำงานการเมืองจากกลุ่มยุวประชาธิปัตย์
พิภพ อะสีติรัตน์ ได้รับโปรดเกล้าฯ แต่งตั้งให้เป็นรัฐมนตรีว่าการกระทรวงยุติธรรม เมื่อ พ.ศ. 2526 ในรัฐบาลพลเอกเปรม ติณสูลานนท์
นายพิภพ ได้รับแต่งตั้งเป็นกรรมการตุลาการศาลยุติธรรม (ก.ต.) ผู้ทรงคุณวุฒิ ตั้งแต่ปี พ.ศ. 2555 และต่อมาในปี พ.ศ. 2557 นายพิภพ ได้รับการเสนอรายชื่อเป็นบุคคลที่เห็นสมควรแต่งตั้งเป็นกรรมการตุลาการศาลยุติธรรม (ก.ต.) ผู้ทรงคุณวุฒิ โดยคณะกรรมาธิการ สภานิติบัญญัติแห่งชาติ แต่สภานิติบัญญัติแห่งชาติ ได้ลงมติเลือกนายเมธี ครองแก้ว และนายปรีชา ชวลิตธำรง
สมาชิกสภาผู้แทนราษฎร.
พิภพ อะสีติรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
วงศ์ พลนิกร

วงศ์ พลนิกร (1 พฤษภาคม พ.ศ. 2462 – 15 ธันวาคม พ.ศ. 2544) อดีตปลัดกระทรวงการต่างประเทศ อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดหนองคาย 2 สมัย
ประวัติ.
วงศ์ เกิดเมื่อวันที่ 1 พฤษภาคม พ.ศ. 2462 ที่ตำบลพระธาตุบังพวน อำเภอเมืองหนองคาย จังหวัดหนองคาย สำเร็จการศึกษา ระดับปริญญาตรี ธรรมศาสตรบัณฑิต จากมหาวิทยาลัยธรรมศาสตร์และการเมือง และ เศรษฐศาสตรมหาบัณฑิต
วงศ์ พลนิกร เสียชีวิตเมื่อวันที่ 15 ธันวาคม พ.ศ. 2544 สิริอายุรวม 82 ปี
งานการเมือง.
อดีตเคยดำรงตำแหน่งข้าราชการที่กระทรวงการต่างประเทศ วงศ์ลาออกจากกระทรวงการต่างประเทศมาสมัครลงเลือกตั้ง ขณะนั้นวงศ์เป็นปลัดกระทรวงอยู่ ก่อนเกษียณอายุลงเลือกตั้งเป็นครั้งแรกใน พ.ศ. 2522 สังกัดพรรคชาติประชาธิปไตย และได้รับเลือกติดต่อกันรวม 2 ครั้ง
วงศ์ได้รับแต่งตั้งเป็นรัฐมนตรีครั้งแรกในรัฐบาลพลเอกเกรียงศักดิ์ ชะมะนันทน์ เป็นรัฐมนตรีช่วยว่าการกระทรวงการต่างประเทศ (ครม. 40) ต่อมา ได้เป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเกรียงศักดิ์ เช่นเดียวกัน (ครม. 41) และเป็นรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์ (ครม. 43)
วงศ์ พลนิกร เคยร่วมก่อตั้งพรรคการเมืองกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งรองหัวหน้าพรรคชาติประชาธิปไตย
สมาชิกสภาผู้แทนราษฎร.
วงศ์ พลนิกร ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ยงยศ อรุณเวสสะเศรษฐ

ยงยศ อรุณเวสสะเศรษฐ (26 กรกฎาคม พ.ศ. 2503 – 17 ธันวาคม พ.ศ. 2553) อดีตสมาชิกสภาผู้แทนราษฎรจังหวัดระยอง 5 สมัย
ประวัติ.
ยงยศ เกิดเมื่อวันที่ 26 กรกฎาคม พ.ศ. 2503 ที่ อำเภอเมืองระยอง จังหวัดระยอง เป็นบุตรของนายอุดม กับ นางไหม อรุณเวสสะเศรษฐ สำเร็จการศึกษา ระดับมัธยมศึกษาตอนปลาย จาก กศน. สมรสกับนางอุไร อรุณเวสสะเศรษฐ มีธิดา 1 คน
ยงยศ เสียชีวิตเมื่อวันที่ 17 ธันวาคม พ.ศ. 2553 สิริอายุ 50 ปี
งานการเมือง.
ยงยศ ได้รับเลือกตั้งเป็นสมาชิกสภาผู้แทนราษฎรจังหวัดระยองครั้งแรก เมื่อเดือนมีนาคม พ.ศ. 2535 และได้รับเลือกตั้งเรื่อยมา จนถึงพ.ศ. 2548 รวม 5 สมัย
สมาชิกสภาผู้แทนราษฎร.
ยงยศ อรุณเวสสะเศรษฐ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
อุทยานแห่งชาติไถเจียง

อุทยานแห่งชาติไถเจียง (Taijiang National Park) เป็นอุทยานแห่งชาติไต้หวัน จัดตั้งขึ้นเมื่อปี 2009 พื้นที่ส่วนใหญ่อยู่ในนครไถหนาน ขยายจากกำแพงทะเลใต้ตรงอ่าวประมงชิงชาน (Qingshan Fishing Harbor) ไปจนถึงฝั่งใต้แม่น้ำหยานฉุ่ย  อุทยานจึงมีเนื้อที่โดยมากติดแม่น้ำ
นางงามจักรวาล 1964

นางงามจักรวาล 1964  เป็นการจัดการประกวดนางงามจักรวาลครั้งที่ 13 จัดเมื่อวันที่ 1 สิงหาคม พ.ศ. 2507 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 59 คน จากทั่วโลก โดยมี เอียดา มาเรีย วาร์กาส ผู้ครองตำแหน่งนางงามจักรวาลปี 1963 เป็นผู้มอบมงกุฏให้กับ คอรินนา โซเพอี สาวงามวัย 21 ปีจากประเทศกรีซ ครองตำแหน่งนางงามจักรวาลในปีนี้
ผู้เข้าประกวด.
มี 59 ผู้เข้าประกวด ดังต่อไปนี้
<templatestyles src="Col-begin/styles.css"/>
ร่างพระราชบัญญัติให้อำนาจกระทรวงการคลังกู้เงินฯ พ.ศ. ....

ร่างพระราชบัญญัติให้อำนาจกระทรวงการคลังกู้เงินเพื่อการพัฒนาโครงสร้างพื้นฐานด้านคมนาคมขนส่งของประเทศ พ.ศ. …. เป็นร่างกฎหมายที่คณะรัฐมนตรียิ่งลักษณ์ ชินวัตร เป็นผู้เสนอต่อสภาผู้แทนราษฎรไทย ชุดที่ 24 
วันที่ 20 มีนาคม 2557 ศาลรัฐธรรมนูญวินิจฉัยว่าร่างพระราชบัญญัตินี้ขัดต่อรัฐธรรมนูญ จึงทำให้ร่างพระราชบัญญัติตกไป
สาระสำคัญ.
สาระสำคัญของร่างกฎหมายดังกล่าว คือ ให้อำนาจกระทรวงการคลังกู้เงินวงเกินไม่เกินสองล้านล้านบาท เพื่อนำไปใช้จ่ายในการพัฒนาโครงสร้างพื้นฐานด้านคมนาคมขนส่งของประเทศ ตามยุทธศาสตร์และแผนงาน และในวงเงินที่กำหนดในบัญชีแนบท้ายพระราชบัญญัติ และให้กระทำภายในวันที่ 31 ธันวาคม 2563
ภายใต้เงื่อนไขดังนี้
บัญชีแนบท้ายพระราชบัญญัติ.
บัญชีแนบท้ายพระราชบัญญัติของร่างพระราชบัญญัติดังกล่าวแบ่งเป็น 2 ส่วนหลัก ได้แก่ ยุทธศาสตร์การพัฒนาโครงสร้างพื้นฐานด้านคมนาคมขนส่งของประเทศ และแผนงานการส่งเสริมหรือสนับสนุนการพัฒนาโครงสร้างพื้นฐานด้านคมนาคมขนส่งของประเทศ
ยุทธศาสตร์การพัฒนาฯ แบ่งออกเป็น 3 ยุทธศาสตร์ย่อย ได้แก่
สามารถแบ่งแผนงาน/โครงการลงทุนพัฒนาโครงสร้างพื้นฐานด้านคมนาคมขนส่งได้ตามสาขาการขนส่งดังนี้
ซาลามังกา (ชิลี)

ซาลามังกา ("Salamanca") เป็นเมืองและเทศบาลในจังหวัดโชอาปา แคว้นโกกิมโบ ประเทศชิลี อยู่ทางทิศตะวันออกของเมืองอิยาเปล ศูนย์กลางบริหารจังหวัด 30 กิโลเมตร และอยู่ทางทิศเหนือของกรุงซันติอาโก 316 กิโลเมตร
เมืองตั้งอยู่ทางเหนือของแม่น้ำโชอาปาในหุบเขาโชอาปา ก่อตั้งอย่างเป็นทางการในปี ค.ศ. 1844 โดยผู้ว่าราชการอิยาเปล Joaquín de Ceballo เมืองมีสนามบินประจำคือ สนามบินลัสบรูฆัส (Las Brujas Airport)
รางรัสเซีย

รางรัสเซีย มีขนาดความกว้างของราง ระหว่าง 1,520 มิลลิเมตร - #เปลี่ยนทาง แต่ส่วนใหญ่มักหมายถึงรางขนาด #เปลี่ยนทาง 
รางรัสเซีย เป็นรางที่พบได้มากเป็นอันดับที่ 2 ของโลก รองจากรางมาตรฐานหรือสแตนดาร์ดเกจ นอกจากในรัสเซียแล้ว รางรัสเซียยังมีการใช้งานใน โปแลนด์ สโลวาเกีย สวีเดน ฟินแลนด์ อัฟกานิสถาน จอร์เจีย มองโกเลีย เกาหลีเหนือ ฮังการี ยูเครน และอีกหลายประเทศ รวมทั้งสหรัฐอเมริกา อีกด้วย
พิพิธภัณฑ์รถไฟมอสโก

พิพิธภัณฑ์รถไฟมอสโก เป็นพิพิธภัณฑ์แห่งหนึ่งในกรุงมอสโก ประเทศรัสเซีย เปิดใช้งานครั้งแรกในปี ค.ศ. 2011 เปิดใช้งานวันพุธ-วันอาทิตย์ เวลา 10-19 นาฬิกา โดยปิดทำการในวันจันทร์และวันอังคาร
พิพิธภัณฑ์รถไฟมอสโก มีชื่อเดิมคือ พิพิธภัณฑ์รถไฟศพของเลนิน เพื่อรำลึกถึงวลาดิเมียร์ เลนิน